section_heading: Životopis
paragraph_text: Bio je zainteresiran za problematiku vještičarstva još od djetinjstva te je počeo nemilosrdno progoniti tobožnje vještice u trenutku kada je dobio ovlasti u Loreni. Hvalio se da je procesuirao i kaznio preko devet stotina vještica. Godine 1582. optužio je i osudio jednu ženu pod optužbom da je navodno uporabom magije i vračanja ubila njegovog najstarijeg sina. Knjigu o vješticama, njihovom savezu sa Sotonom, sklapanju ugovora i seksualnim odnosima vještica sa Sotonom počeo je pisati od 1592. godine. S obzirom na to da je bio istaknuti javni službenik i da je u svom djelu koristio osobna iskustva i podatke sa suđenja vješticama, njegovo je djelo imalo velik utjecaj i autoritet među čitateljima. U knjizi je obilato koristio citate Johanna Weyera (1515. – 1588.) i Jeana Bodina (1530. – 1596.).<ref>Vještičarstvo i okultizam (1400. - 1700.); Nicholas Rémy (1530. - 1612.) Remy je ostao do kraja života uvjereni protivnik vještica.